PATVIRTINTINTA:

Jaunimo tarptautinio bendradarbiavimo agentūros direktoriaus 2020 birželio 11 d. įsakymu Nr. 02-01.1-53

**Tvarka dėl „Erasmus+“ jaunimo srities**

**strateginių partnerysčių projektų**

**veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Erasmus+“ jaunimo srities strateginių partnerysčių projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
	1. Turi būti organizuojamos „Erasmus+“ jaunimo srities finansuojamos strateginių partnerysčių projektų veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso paplitimo;
	2. Finansuojamos „Erasmus+“ jaunimo srities strateginių partnerysčių projektų išlaidos, kai dėl taikomų koronaviruso oficialių apribojimų veiklos organizuojamos nuotoliniu būdu, atšaukiamos ar nukeliamos.
3. Jaunimo tarptautinio bendradarbiavimo agentūros (toliau – Agentūra) direktoriaus 2020 m. birželio 11 d. įsakymu Nr. 02-01.1-53 patvirtinta Tvarka panaikina 2020 m. balandžio 21 d. įsakymu Nr. 02-01.1-38 patvirtintos tvarkos „Tvarka dėl „Erasmus+“ jaunimo srities strateginių partnerysčių projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ galiojimą.
4. Tvarkos nuostatų taikymas:
	1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso paplitimo.
	2. Tvarka taikoma iki kol bus panaikinami oficialūs apribojimai veiklų organizavimui ir kelionėms dėl koronaviruso paplitimo ir apie tai oficialiai praneš Agentūra tinklalapyje [www.jtba.lt](http://www.jtba.lt) ir informuos projektų vykdytojus el. paštu.
	3. Tvarka taikoma 2020 m. ir ankstesniais metais finansuotiems „Erasmus+“ jaunimo srities finansuotiems strateginių partnerysčių projektams.
5. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje, kelionių iš ir į Lietuvą. Oficialiais taip pat laikomi projekto partnerio šalies, atvykstančio dalyvio šalies Vyriausybės nutarimai ir rekomendacijos dėl veiklų neorganizavimo toje šalyje ar nekeliavimo iš ir į jų šalį.
6. **Veiklų organizavimas**
7. Kai yra taikomi oficialūs apribojimai veiklų organizavimui ir kelionėms dėl koronaviruso paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, strateginių partnerysčių veiklas įgyvendinančios organizacijos ir dalyviai:
	1. Tarptautinius projekto susitikimus gali organizuoti nuotoliniu būdu, gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
	2. Intelektinius produktus gali kurti nuotoliniu būdu ar nukelti jų kūrimą laikotarpiui, kai nebus taikomi oficialūs apribojimai.
	3. Sklaidos renginius gali organizuoti nuotoliniu būdu ar įprastiniu būdu, laikantis oficialių vyriausybės rekomendacijų. Taip pat gali sklaidos veiklas atšaukti ar nukelti laikotarpiui, kai nebus taikomi oficialūs apribojimai.
	4. Tarptautines mokymo(si) veiklas, jei jos yra skirtos su jaunimu dirbantiems asmenims, gali organizuoti nuotoliniu būdu. Taip pat gali jas atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
	5. Tarptautinės mokymo(si) veiklos, jei jos yra skirtos jauniems žmonėms, nuotoliniu būdu negali būti organizuojamos. Šias veiklas organizacijos gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
	6. Agentūra nerekomenduoja tarptautinių projekto susitikimų ir tarptautinių mokymo(si) veiklų organizuoti įprastu būdu. Tačiau jei organizacijos ir dalyviai, įsivertinę situaciją ir objektyvias sąlygas priima sprendimą šias veiklas organizuoti įprastu būdu, tai nėra draudžiama ir išlaidos gali būti dengiamos „Erasmus+“ finansuoto projekto lėšomis, jei laikomasi visų šių sąlygų:
		1. nėra oficialių apribojimų dėl koronaviruso paplitimo dalyviams neišvykti iš jų šalies, nevykti į veiklos šalį;
		2. į veiklą atvykusiems dalyviams nėra privaloma saviizoliacija;
		3. įgyvendinant veiklą, bus laikomasi visų oficialių vyriausybės rekomendacijų taikomų veiklos organizavimui;
		4. organizacijos ir dalyviai prisiima finansinę atsakomybę, kad padengs išlaidas savo lėšomis, jei veikla neįvyks ar dalyviai į ją neatvyks dėl kitų aplinkybių, kurios nepriskiriamos prie Force Majeure aplinkybių. Force Majeure aplinkybes atitiktų naujai paskelbti oficialūs apribojimai, dalyvio liga ar kitos nuo dalyvių ir organizacijų veiksmų nepriklausančios aplinkybės, kurias galima pagrįsti oficialiais dokumentais.
8. Nusprendus nukelti projekto veiklas (bet įgyvendinti jas iki projekto pabaigos datos), turi informuoti apie tai Agentūrą. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti sutarties pakeitimą.
9. Nusprendus tarptautinį projekto susitikimą, sklaidos renginį ar tarptautines mokymo(si) veiklas (skirtas su jaunimu dirbantiems asmenims), organizuoti nuotoliniu būdu, organizacija turi iš anksto informuoti apie tai Agentūrą ir gauti raštišką sutikimą. Gavus raštišką Agentūros sutikimą dėl veiklos organizavimo nuotoliniu būdu (išduodami 1 - 2 mėn. prieš veiklą), veikla gali būti organizuojama nuotoliniu būdu net ir tuo atveju, kai veiklos metu oficialūs apribojimai dėl koronaviruso paplitimo nėra taikomi.
10. Nusprendus veiklas atšaukti, turi informuoti apie tai Agentūrą.
11. Nusprendus veiklas organizuoti pagal 5 straipsnio f punktą, organizacija iš anksto turi informuoti apie tai Agentūrą.
12. **Išlaidų finansavimas**
13. Kai strateginių partnerysčių projektų veiklos organizuojamos, atšaukiamos ar nukeliamos, atitinkant 5 straipsnyje apibrėžtas nuostatas, veiklų metu patirtos išlaidos, taip pat išlaidos patirtos atšaukus ar nukėlus veiklas, pripažinus „Force majeure“ aplinkybes, finansuojamos projekto lėšomis normų ir faktinių (realių) išlaidų pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
14. Kai strateginių partnerysčių veiklos organizuojamos, atšaukiamos ar nukeliamos, atitinkant 5 straipsnyje apibrėžtas nuostatas, dotacijos sutarties pakeitimai nėra pasirašomi, tačiau organizacijos galutinėje projekto ataskaitoje (biudžeto ir aprašomojoje dalyje) turi:
	1. nurodyti ir pagrįsti „Force majeure“ atvejį, naudojant raktažodį „COVID“;
	2. nurodyti, kokie oficialūs apribojimai buvo taikomi veiklos laikotarpiu, dėl kurių veiklos buvo vykdomos kitu būdu nei buvo planuota paraiškoje, nurodyti atitinkamas veiklas ir įgyvendintus pakeitimus;
	3. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

| **Finansavimas /Atvejai** | **VEIKLA ORGANIZUOJAMA nuotoliniu būdu**  | **VEIKLA BUVO ATŠAUKTA****(iki veiklos pradžios)** | **VEIKLA BUVO NUKELTA****(iki veiklos pradžios)** | **VEIKLA ORGANIZUOJAMA** **laikantis oficialių vyriausybės taikomų rekomendacijų veiklos organizavimui ir kelionėms** |
| --- | --- | --- | --- | --- |
| Atvejų pavyzdžiai | Dėl koronaviruso taikomų apribojimų veiklų organizavimui, organizacija nusprendė sklaidos renginį organizuoti 2020 m. balandžio 17 d. nuotoliniu būdu. | 2020 m. kovo 23-25 d. Kaune turėjo būti organizuojamas tarptautinis projekto susitikimas. Dalyviai buvo nusipirkę kelionės bilietus, dalyviams buvo užsakytas apgyvendinimas ir maitinimas susitikimo metu, tačiau dėl Lietuvoje nustatyto karantino susitikimas buvo atšauktas. | 2020 m. balandžio 1-10 d. Varšuvoje turėjo būti organizuojama tarptautinė mokymosi veikla. Dalyviai buvo nusipirkę kelionės bilietus, organizacija dalyviams užsakė apgyvendinimą ir maitinimą veiklos metu, tačiau dėl nustatyto karantino veikla negalėjo būti organizuojama numatytu laiku, veiklą įgyvendinančios organizacijos nutarė šią veiklą įgyvendinti vėliau. | 2020 m. rugpjūčio 17 – 18 d. Klaipėdoje turėjo būti organizuojamas tarptautinis projekto susitikimas, kuriame turėjo dalyvauti partnerių iš Lietuvos ir Latvijos atstovai. Organizacijos, įsivertinusios, kad nėra oficialių apribojimų keliauti iš Latvijos į Lietuvą ir atgal, dalyviai gali atvykti mažu autobusiuku (išvengiant oro uostų ir kontaktų su didele žmonių grupe), nėra taikoma privaloma saviizoliacija, priėmė sprendimą organizuoti tarptautinį projekto susitikimą įprastu būdu Klaipėdoje, laikantis oficialių vyriausybės rekomendacijų taikomų veiklos organizavimui. |
| **Projekto valdymas ir įgyvendinimas** | Normos skiriamos už tuos mėnesius, kai organizacijos vykdė veiklą. Pratęsus projektą, projekto valdymui ir įgyvendinimui skiriama suma negali būti didinama, t.y. normos skiriamos už tokį patį laikotarpį kaip buvo numatyta pradinėje dotacijos sutartyje (paraiškoje). | Normos skiriamos už tuos mėnesius, kai organizacijos vykdė veiklą. Jei veiklos buvo atšauktos ar nukeltos, normos už laikotarpį, kai nebuvo vykdoma veikla, nėra skiriamos. Pratęsus projektą, projekto valdymui ir įgyvendinimui skiriama suma negali būti didinama, t.y. normos skiriamos už tokį patį laikotarpį kaip buvo numatyta pradinėje dotacijos sutartyje. | Normos skiriamos už tuos mėnesius, kai organizacijos vykdė veiklą. Pratęsus projektą, projekto valdymui ir įgyvendinimui skiriama suma negali būti didinama, t.y. normos skiriamos už tokį patį laikotarpį kaip buvo numatyta pradinėje dotacijos sutartyje (paraiškoje). |
| **Tarptautiniai projekto susitikimai** | Gali būti organizuojami nuotoliniu būdu.Jei organizacijos ir/ar dalyviai turėjo apmokėti su veikla tiesiogiai susijusias išlaidas (pvz., sumokėti mokestį už nuotolinių susitikimų programą), *gali būti skiriama dalis normų* (priklausomai nuo patirtų išlaidų gali būti skiriamos normos už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Nepaisant to, ar išlaidos buvo patirtos ar ne, prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be parašų) ir nuotolinio susitikimo ekrano nuotraukos, kuriose matytųsi vykstantis susitikimas, dalyviai ir jų skaičius. Ataskaitos tikrinimo metu, jei susitikimo rezultatai neatitinka planuotų paraiškoje, gali būti nuspręsta neskirti dalies normų, kaip nurodyta aukščiau. | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo (pvz., kelionės bilietų, apgyvendinimo), tačiau gavo neigiamą atsakymą ir turėjo apmokėti su veikla tiesiogiai susijusias išlaidas, *gali būti skiriama dalis normų* (priklausomai nuo patirtų išlaidų gali būti skiriamos normos už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėjais. | Normos skiriamos už susitikime dalyvavusius dalyvius.Ataskaitos tikrinimo metu, jei susitikimo rezultatai neatitinka planuotų paraiškoje, gali būti nuspręsta neskirti normų, kaip nurodyta aukščiau. |
| **Intelektiniai produktai**  | Gali būti kuriami nuotoliniu būdu.Normos skiriamos už tą laikotarpį, kai buvo kuriami intelektiniai produktai. Ataskaitos tikrinimo metu, jei intelektiniai produktai buvo nepabaigti kurti ar jų kokybė prasta, gali būti nuspręsta neskirti normų ar skirti tik dalį normų, kaip nurodyta aukščiau. | Normos neskiriamos, jei intelektiniai produktai nebuvo sukurti.  | Normos skiriamos už tą laikotarpį, kai buvo kuriami intelektiniai produktai. Ataskaitos tikrinimo metu, jei intelektiniai produktai buvo nepabaigti kurti ar jų kokybė prasta, gali būti nuspręsta neskirti normų ar skirti tik dalį normų, kaip nurodyta aukščiau. | Normos skiriamos už tą laikotarpį, kai buvo kuriami intelektiniai produktai. Ataskaitos tikrinimo metu, jei intelektiniai produktai buvo nepabaigti kurti ar jų kokybė prasta, gali būti nuspręsta neskirti normų ar skirti tik dalį normų, kaip nurodyta aukščiau. |
| **Sklaidos renginiai**  | Gali būti organizuojami nuotoliniu būdu.Jei organizacijos ir/ar dalyviai turėjo apmokėti su veikla tiesiogiai susijusias išlaidas (pvz., mokestis už nuotolinių susitikimų programą, atlygis renginio moderatoriui), gali būti skiriama dalis normų (priklausomai nuo patirtų išlaidų gali būti skiriamos normos už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Nepaisant to, ar išlaidos buvo patirtos ar ne, prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be parašų) ir nuotolinio susitikimo ekrano nuotraukos, kuriose matytųsi vykstantis susitikimas, dalyviai ir jų skaičius. Ataskaitos tikrinimo metu, jei sklaidos renginio turinys ir rezultatai neatitinka planuotų paraiškoje, gali būti nuspręsta neskirti dalies normų, kaip nurodyta aukščiau. | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo (pvz., konferencijų salės nuomos, dalyvių apgyvendinimo ir maitinimo), tačiau gavo neigiamą atsakymą ir turėjo apmokėti su veikla tiesiogiai susijusias išlaidas, *gali būti skiriama dalis normų* (priklausomai nuo patirtų išlaidų gali būti skiriamos normos už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėjais. | Normos skiriamos už renginyje dalyvavusius dalyvius (nepriklausančius dotacijos gavėjų organizacijoms).Ataskaitos tikrinimo metu, jei renginio rezultatai neatitinka planuotų paraiškoje, gali būti nuspręsta neskirti normų, kaip nurodyta aukščiau. |
| **Tarptautinės mokymo(si) veiklos**  | Tik tarptautinės mokymo(si) veiklos, jei jos yra skirtos su jaunimu dirbantiems asmenims, gali būti organizuoti nuotoliniu būdu.Jei organizacijos ir/ar dalyviai turėjo apmokėti su veikla tiesiogiai susijusias išlaidas (pvz., mokestis už nuotolinių susitikimų programą, atlygis mokymų vadovui), gali būti *skiriama dalis normų* (priklausomai nuo patirtų išlaidų gali būti skiriamos normos už tam tikrą laikotarpį). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Nepaisant to, ar išlaidos buvo patirtos ar ne, prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be parašų) ir nuotolinio susitikimo ekrano nuotraukos, kuriose matytųsi vykstantis susitikimas (pvz. pavadinimas, turinys), dalyviai ir jų skaičius. Ataskaitos tikrinimo metu, jei veiklos turinys ir rezultatai neatitinka planuotų paraiškoje, gali būti nuspręsta neskirti dalies normų, kaip nurodyta aukščiau. | Jei dalyviai buvo nusipirkę kelionės bilietus veiklai, kuri buvo atšaukta ar nukelta, dalyviams *gali būti skiriama kelionės norma su sąlyga*, kad bilietus pirkę dalyviai/organizacijos kreipėsi į bilietą pardavusią kompaniją dėl išlaidų kompensavimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir išlaidas įrodančius dokumentus (bilietus, sąskaitas).Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo, tačiau gavo neigiamą atsakymą ir turėjo apmokėti su veikla tiesiogiai susijusias išlaidas (pvz., atšaukus veiklos dalyvių apgyvendinimą ir maitinimą viešbutyje, organizacija pagal sutartį vis tiek turėjo sumokėti už 2 dienų kambarių rezervaciją), *gali būti skiriama dalis pragyvenimo normų* (priklausomai nuo patirtų išlaidų gali būti skiriamos normos už tam tikrą laikotarpį ar dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėju. | Normos skiriamos už veikloje dalyvavusius dalyvius.Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės norma pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti Force Majeure, patikslinti kelionės išlaidų sumą ir pridėti kelionės išlaidų dokumentus.Ataskaitos tikrinimo metu, jei renginio rezultatai neatitinka planuotų paraiškoje, gali būti nuspręsta neskirti normų, kaip nurodyta aukščiau. |
| **Dalyvių su specialiaisiais poreikiais išlaidos, išimtinės išlaidos** | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines ir/ar dalyvių su specialiaisiais poreikiais išlaidas. Tokiu atveju, ataskaitoje turi būti aprašytas ir pagrįstas „Force majeure“ atvejis bei deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių (realių) išlaidų pagrindu. |